**Javni poziv za prijavu kandidata za Nagradu „Gordana Jelić“ za najbolje volontere u 2022. godini**

*"Biti volonter za mene je iznimno vrijedno i motivirajuće. Probudilo je u meni snažnu zahvalnost jer sam dobio priliku svojim skromnim mogućnostima, kao hrvatski branitelj i osoba s invaliditetom, pomoći onima koji su u potrebi. Onima koji su kao i ja branili Domovinu, a koji su u razornom potresu izgubili ono što su godinama gradili - svoje domove, svoju sigurnost, svoje mirne luke. I opet iznova svi proživljavaju gorak okus života. Bilo mi je jako bolno i emocionalno teško susresti se s tim ljudima. Gledati ih kako kroz suze prepričavaju svoje životne priče. Nekad je bilo teško do te mjere da bi samo glasna tišina mogla odgovoriti koliko suosjećanja sam osjetio u tim trenucima. Jednak dojam su sve te sudbine ostavljale i na ostale članove našeg mobilnog tima. Nakon cjelodnevnih susreta s raznim obiteljima hrvatskih branitelja bio bih iscrpljen, ali ispunjen toplinom svih tih ljudi koji bez obzira što im je teško i što su izgubili svoje domove i uspomene, nisu izgubili ljudskost, toplinu i nadu za boljim sutra. Ovime svjedočim da je volontiranje uistinu darivanje sebe drugima pri čemu ti se stostruko više vrati natrag.“*

Danko Bevanda, volonter i hrvatski branitelj

Humanitarna udruga „fra Mladen Hrkać“ poziva sve zainteresirane fizičke i pravne osobe (neprofitne organizacije, udruge, zaklade, javne ustanove, općine, gradove i mjesne zajednice) iz Bosne i Hercegovine i Republike Hrvatske da **podnesu prijave s prijedlozima kandidata ili kandidatkinja** iz Bosne i Hercegovine i Republike Hrvatske, za dodjelu Nagrade „Gordana Jelić“ za volontera 2022. godine.

Nagrada se dodjeljuje fizičkim osobama **za sudjelovanje u organizaciji i provedbi volonterskih aktivnosti u 2022. godin**i čime se značajno doprinijelo poboljšanju kvalitete života korisnika ili općoj dobrobiti zajednice, aktivnom uključivanju građana u društveno odgovorna događanja te razvoju humanijeg društva i razvoju volonterstva.

Nagrada će se dodijeliti u **2** kategorije:

1. **Nagrada za volontera/volonterku 2022. godine u Bosni i Hercegovini**

Za kandidata/kandidatkinju u ovoj kategoriji može biti predložena osoba:

1. koja je volontirala na području Bosne i Hercegovine;
2. koja je tijekom posljednjih 12 mjeseci doprinijela radu pravnih osoba s područja Bosne i Hercegovine (organizacija, udruga, ustanova, županija, gradova, općina...) sa više od 60 volonterskih sati;
3. **Nagrada za volontera/volonterku 2022. godine u Republici Hrvatskoj**

Za kandidata/kandidatkinju u ovoj kategoriji može biti predložena osoba:

1. koja je volontirala na području Republike Hrvatske;
2. koje je tijekom posljednjih 12 mjeseci doprinijela radu pravnih osoba s područja Republike Hrvatske (organizacija, udruga, ustanova, županija, gradova, općina...) sa više od 60 volonterskih sati;

Imena dobitnika Nagrade „Gordana Jelić“ za najboljeg volontera/volonterku 2022. godine, u Republici Hrvatskoj i Bosni i Hercegovini, bit će objavljena u ponedjeljak, **5. prosinca**, na Međunarodni dan volontera.

Zainteresirane fizičke i pravne osobe mogu predložiti kandidate za nagradu tako što će ispuniti **Obrazac za prijavu kandidata** te isti dostaviti na jedan od tri predložena načina: e-mailom na info@humh.ba ili info@humh.hr, poštom ili osobno (u zatvorenoj kuverti s naznakom „Volonter 2022. godine – Nagrada „Gordana Jelić“ ) na jednu od adresa:

*Humanitarna udruga „fra Mladen Hrkać“ Zagreb Humanitarna udruga „fra Mladen Hrkać“
- Predstavništvo Široki Brijeg Trg Stjepana Radića 3
Fra Didaka Buntića 72 10000 Zagreb
88220 Široki Brijeg Hrvatska
Bosna i Hercegovina*

Prijave se zaprimaju do **ponedjeljka,** **28.11.2022. godine** do **16:00 sati** za prijave koji se dostavljaju osobno u uredske prostorije Udruge, a do **23:59 sati** za prijave koje se dostavljaju **e-mailom ili poštom**.

Obrazac za prijavu kandidata se nalazi se na sljedećem linku <http://humh.hr/natjecaji.asp>.

Pozivamo Vas da prijavite svoje kandidate za volontera/volonterku 2022. godine!